  Анжелика Тихонова корреспондент «Брангурт песянайёс» коллективлэн чеберлыкъя кивалтӥсез Ольга Туктарева но солэн Юлия нылыз «Сердце Пармы» фильмлэн трос калыко люкетъёсаз шудӥзы. Истори драмаез «Движение вверх» фильмлэн режиссёрез Антон Мегердичев пуктэ. Со сярысь «ВКонтакте» мерлыко вотэсысь  огин ивортэ. Кемалась ик ӧвӧл, Антон Ивановлэсь «Сердце Пармы» книгазэ лыдӟыкум куатетӥзэ ини лыдӟыкум, ог минутлы ке но со мистическо-исторической улонэ мед сюром вал шуыса малпаськылӥ. Дунне монэ кылӥз Юлия Туктарева, «Сердце Пармы» фильме пыриськисьТуктареваосты фильме пыриськыны Пермьысь эшъёссы ӧтизы. Озьы Юлия анаеныз кык нуналлы Пермь шаерысь Губаха каре вуизы. Дасяськон 5 часын ӵукна кутскылӥз: огкыл гожтон, дӥськут быръён, грим лэсьтон но мукет ужъёс. Нош съёмкаос 10-11 часысен пеймыт луытозь – ӝытазе 4-5 часозь – кыстӥськылӥзы. Ми массовкаын вал но кык сценае гинэ пыриським: Пермьысь ратникъёсты ожмаськонэ келянын но соосты пумитанын. Милемлы ачиз уж тунсыкогес вал, кадре сюрон сярысь, соин ик асьмемыз сокем возьматыны ӧм тырше Юлия Туктарева, «Сердце Пармы» фильме пыриськисьЮлиялэн верамезъя, кино лэсьтон ляб сямо адямиослы вылымтэ: дубль бӧрсьы дубль одӥг ужез быдэстоно луэ. Кылсярысь, ми азьын нылпиос ог 20 пол гурезьысь нискылтоно луизы, эшшо ик соослы туж шулдыр шуыса возьматыса. Нош со вакытэ пелляськыны кутскиз но омырын -15 градус вал шуыса лыдэ басьтоно ке, со капчи ик ӧвӧл Юлия Туктарева, «Сердце Пармы» фильме пыриськисьОзьы ке но, вань шуг-секытъёс шоры учкытэк, фильме пыриськемзы умой тодэ ваёнъёс кельтӥз. Ваньмыз паймытӥз – инкуазьлэн синмаськымон чеберез но, адямиос но, кудъёсыныз площадкаын тодматскыны кылдӥз. Со ас ужзэс ӟеч тодӥсь адямиос, кылсярысь, Антон Мегердичев, оператор Сергей Астахов, кудӥзлэсь тыршемзэ но чиданзэ нимаз статьяын гожтыны луэ, актёръёслэн командазы, кудаз Евгений Миронов, Елена Панова, Александр Кузнецов пыриськизы Юлия Туктарева, «Сердце Пармы» фильме пыриськисьЮлия кадр сьӧры кылись муртъёсты но пусйиз – костюмеръёсты, гримёръёсты, югдытӥсьёсты, декораторъёсты но трос мукет адямиосты, кинъёслэн тыршемзылы луыса фильм кылдытӥське. Ольга но Юлия Туктареваос «Сердце Пармы» фильмез пуктонын 9 фото «Сердце Пармы» эпос драма – кык дуннеослэн вожвылъяськонзы сярысь мадёс: Быдӟым Московской княжестволэн но Уралысь пармалэн, вашкала Пермь музъемъёсысь язычникъёслэн. Фильмын геройёс но ишанъёс, князьёс но шаманъёс, вогулъёс но московитъёс нюръяськозы. Нош шорсюлмаз – ӟуч князьлэн Михаиллэн улонэз, кудӥз пинал Тичелы, балян луыны быгатӥсь ведӥнлы-ламиялы, синмаськиз. Тегъёс: Лулчеберет кино Удмуртия Россия Пермь Брангуртпесянайёс 100ар  